armvectores/hy_wikipedia_2023 huggingface dataset:
Stahlhammer

Stahlhammer, Ավստրիական ռոք-խումբ։ Հանդես են գալիս Neue Deutsche Härte ուղղվածությամբ, երբեմն երգերում օգտագործելով տեխնո, ինդաստրիալ-մետալ և սիմֆոնիկ մետալ։ Խումբը հիմնվել է 1992 թվականին և իր գործունեության ընթացքում պաշտոնապես թողարկել է վեց ստուդիական ալբոմ։


== Սկավառակագրություն ==
Killer Instinkt (1995)
Wiener Blut (1997)
Feind Hört Mit (1999)
Eisenherz (2002)
Stahlmania (2004)
Opera Noir (2006)


== Արտաքին հղումներ ==
Պաշտոնական կայք
Տիգրան Հովհաննիսյան (այլ կիրառումներ)

Տիգրան Հովհաննիսյան անուն ազգանունը կարող է վերաբերվել հետևյալ անձանց

Տիգրան Հովհաննիսյան (երգիչ), սիրիահայ երգիչ
Տիգրան Հովհաննիսյան (թարգմանիչ), հայ թարգմանիչ
Տիգրան Հովհաննիսյան (ֆուտբոլիստ), հայ ֆուտբոլիստ
Նագիսո

Նագիսո (ճապ.՝  南木曽町  'Նագիսո-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 215,96 կմ², բնակչությունը՝ 4477 մարդ, իսկ խտությունը 20,73 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Իիդա, Նակացուգավա քաղաքների և Օկուվա, Ատի գյուղերի հետ։


== Բնակչություն ==
Բնակչությունը կազմում է 4477 մարդ (2014 թվականի օգոստոսի 1), խտությունը՝ 20,73 մարդ/կմ²։


== Սիմվոլիզմ ==
Ավանի ծառը համարվում է Chamaecyparis obtusa-ն, ծաղիկը՝  Rhododendron dilatatum-ը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Զատկի կղզի (այլ կիրառումներ)

Զատկի կղզի, կարող է վերաբերել՝

Զատկի կղզի - կղզի Խաղաղ օվկիանոսի հարավային մասում, պատկանում է Չիլիին
Զատկի կղզի - նահանգ Չիլիի Վալպարաիսո տարածաշրջանում
Մուշեղ Աղայան

Մուշեղ Ղազարոսի Աղայան (նոյեմբերի 17, 1883(1883-11-17), Թիֆլիս, Ռուսական կայսրություն - սեպտեմբերի 11, 1966(1966-09-11), Երևան, Հայկական ԽՍՀ, ԽՍՀՄ), հայ երաժշտագետ և կոմպոզիտոր։ ՀԽՍՀ արվեստի վաստակավոր գործիչ (1939)։
Ղազարոս Աղայանի որդին։


== Կենսագրություն ==
Սովորել է Ներսիսյան դպրոցում (Թիֆլիս), ապա աշակերտել Մակար Եկմալյանին։ 1907-1911 թթ. սովորել է Սանկտ Պետերբուրգի երաժշտական ուսումնարանում, 1925-1930 թթ.` Մոսկվայի կոնսերվատորիայում։ Աշխատել է որպես երաժիշտ-մանկավարժ, եղել է երգիչ (բարիտոն)։ Համերգներով հանդես է եկել Երևանում, Թիֆլիսում և Մոսկվայում։ 1930 թվականին տեղափոխվել է Երևան, Շարա Տալյանի հետ կազմել ու հրատարակել է Սայաթ-Նովայի (1946) և Ջիվանու (1955) երգերի նոտագրած ժողովածուները, կազմել է Կոմիտասի «Ազգագրական ժողովածու»-ի 2-րդ գիրքը (1950), խմբագրել Սպիրիդոն Մելիքյանի «Հայ ժողովրդական երգեր ու պարեղանակներ» ժողովածուի 1-ին, 2-րդ հատորները (1949, 1952), Շերամի երգերի ժողովածուն (1959)։ Գրել է երգեր, ռոմանսներ, խմբերգեր, ձայնագրել և մշակել ժողովրդական և գուսանական երգեր («Ջան յարո ջան», «Կարմիր վարդ», «Ջաղցի դռնով», «Գյուլիզարի բադի բլբուլը» և այլն)։ 1934-1939 թվականներին եղել է Հայաստանի կոմպոզիտորների միության նախագահ։ ԽՄԿԿ անդամ 1917 թվականից։


== Գրականություն ==
Երաժշտական ակնարկներ, Մ., 1927
Հայ գուսանները և գուսանա-աշուղական արվեստը, Ե., 1959


== Ծանոթագրություններ ==
Շաբո Մուսայելյան

Շաբո Ասլանի Մուսայելյան (փետրվարի 12, 1916(1916-02-12), Ելիզավետպոլի նահանգ, Կովկասի փոխարքայություն, Ռուսական կայսրություն - հունիսի 29, 1986(1986-06-29), Մոսկվա, ԽՍՀՄ), հայ օդերևութաբան։ Ֆիզմաթ գիտությունների դոկտոր (1968): ՌԽՖՍՀ գիտության վաստակավոր գործիչ (1980):


== Կենսագրություն ==
Շաբո Մուսայելյանը ծնվել է 1916 թվականի փետրվարի 12-ին, Ելիզավետպոլի նահանգի Շուշիի գավառի Դեմիրչիլար գյուղում։ 1945 թվականին ավարտել է Ադրբեջանի պետական համալսարանը։ 1952-1966 թվականներին եղել է ԽՍՀՄ ջրաօդերևութաբանական կենտրոնի լաբորատորիայի, 1966-1986 թվականներին՝ բաժնի վարիչ։
Աշխատանքները վերաբերում են եղանակի երկարաժամկետ կանխատեսմանը, օդերևութաբանական շարժընթացների վրա լեռնագրության ազդեցությանը։ Բացահայտել է թույլ լուսավորված լայնություններում գտնվող շրջաններում ամպածածկույթի տվյալներով օդերևութաբանական տարրերի տատանումների խոշորամասշտաբ գնահատման վերականգնման հիմնահարցը, քառաչափ վերլուծության դեպքում կիրառել է մթնոլորտի դինամիկայի հավասարումների ինտեգրման մեթոդ։


== Պարգևներ ==
ԽՍՀՄ ԳԱ Ժ. Մուլտանովսկու անվան մրցանակ՝ եղանակի երկարաժամկետ կանխատեսման աշխատանքների շարքի համար։


== Երկեր ==
О природе некоторых сверхдлительных атмосферных процессов, М., 1978.
Проблемы предсказуемости состояния атмосферы и гидродинамический долгосрочный прогноз погоды, Л., 1984.
Волны препятствий в атмосфере / Ш. А. Мусаелян. Ленинград: Гидрометеоиздат, 1962.


== Ծանոթագրություններ ==
Սամվել Դանիելյան (ըմբիշ)

Անվան այլ կիրառումների համար տե՛ս՝ Սամվել Դանիելյան (այլ կիրառումներ)Սամվել Վլադիմիրի Դանիելյան (1971, նոյեմբերի 2, Բաքու), հունահռոմեական ոճի հայազգի ըմբիշ, մարզիչ, Ռուսաստանի եռակի չեմպիոն (1992, 1993, 1999), Եվրոպայի չեմպիոն (1999), 1991 թվականի աշխարհի գավաթակիր, հունահռոմեական ըմբշամարտի աշխարհի չեմպիոն (1995), ԽՍՀՄ սպորտի վաստակավոր վարպետ (1995)։


== Կենսագրություն ==
Սամվել Դանիելյանը ծնվել է 1971 թվականին Բաքվում։ 1978 թվականից զբաղվել հունահռոմեական ըմբշամարտով Ֆելիքս Ավակովի և ԽՍՀՄ վաստակավոր մարզիչ Էդուարդ Կասպարովի ղեկավարությամբ։ 1987 թվականից եղել է ԽՍՀՄ պատանեկան հավաքականի անդամ։ 1989 թվականին Արցախյան ազատամարտի տարիներին տեղափոխվել է Կրասնոդար, հետագայում՝ Դոնի Ռոստով, որտեղ շարունակել է զբաղվել ըմբշամարտով Պյոտր Չինիբալայանցի ղեկավարությամբ։ 1991-2001 թվականներին եղել է Ռուսաստանի հավաքականի անդամ՝ դառնալով հունահռոմեական ըմբշամարտի աշխարհի գավաթակիր (1991)։ 1996 թվականից՝ Ատլանտայի օլիմպիական խաղերի մասնակից։
2001 թվականին ավարտել է կարիերան։ 2008 թվականից Մոսկվայի Իվան Յարիգինի անվան թիվ 64 Ըմբշամարտի պալատի մարզիչն է։


== Ծանոթագրություններ ==


== Արտաքին հղումներ ==
Էջը օլիմպիականների բազայում Archived 2012-12-18 at the Wayback Machine.
Интервью Самвела Даниеляна газете «Спорт-Экспресс»
Show TV

Show TV, թուրքական մասնավոր հեռուստաընկերություն «Ciner Yayın Holding»-ի կազմում։ Հիմնադրվել է 1991 թվականի մարտի 1-ին թուրք գործարարներ Էռոլ Աքսոյի, Դինչ Բիլգինի և Հալդուն Սիմավիի կողմից Ֆրանսիայում։ Հասանելի է Թուրքիայի ողջ տարածքում անալոգային, կաբելային և արբանյակային տիրույթներում։ 1992 թվականի մարտի 1-ից սկսել է հեռարձակվել Թուրքիայում։ Առաջին գլխավոր տնօրենը եղել է Գյուների Ջիվաօղլուն։ Show TV-ին են պատկանում նաև Show Max և Show Türk հեռուստաալիքները։ Show TV-ն 1991-1993 թվականներին պատկանել է Էրոլ Աքսոյին, Դինչ Բիլգինին և Հալդուն Սիմավիին, 1994-1995 թվականներին Էրոլ Աքսոյին, Դինչ Բիլգինին և Այդըն Դողանին, 1993-1994 թվականներին և 1995-1997 թվականներին Էրոլ Աքսոյին և Դինչ Բիլգինին։ 1997-2000 թվականներին Show TV-ն պատկանել է Էրոլ Աքսոյին։ Show TV-ն 90-ականներին հեռարձակում էր լրատվական ծրագիր` «Arena» անվամբ, դրան զուգահեռ կեսգիշերին հեռարձակում էր էրոտիկ բնույթի «Tutti Frutti» ծրագիրը, որը շուտով արգելվել է Ռադիոյի և հեռուստաընկերության բարձրագույն խորհրդի կողմից։ Այդ նույն ժամանակաշրջանում հեռուստաալիքով ցուցադրվել են նաև արտասահմանյան մի շարք սերիալներ և հաղորդումներ, որոնցից էին «Սիմփսոնները», «Սայնփելդ», «Դալաս» Dallas, ««Գալակտիկա» տիեզերանավ, «Հզոր ռենջերներ», «Սուպերտղան» և այլն։ 2000 թվականին հեռուստաալիքը վաճառվել է Çukurova Holding-ի սեփականատեր Մեհմեթ Էմին Քարամեհմեթին, ով էլ 2000-2013 թվականներին եղել է հեռուստաալիքի սեփականատերը։ Show TV-ն 2000 թվականին սկսել է հեռարձակել Բեյսբոլի համաշխարհային առաջնությունը, ինչն էլ կտրուկ բարձրացրել է հեռուստաալիքի վարկանիշը։
Հեռուստաալիքը 2013 թվականին պատկանել է Խնայողական ավանդների ապահովագրության ֆոնդին, 2013-2014 թվականներին՝ Ciner Media Grubu-ին, որը 402 մլն լիրայով հեռուստաալիքի հետ գնել էր նաև Show Türk և Show Max հեռուսաալիքները։ Show TV-ի պատկանելիության շուրջ ծավալվել են դատական գործընթացներ, ընդունվել են տարբեր վճիռներ, և, ի վերջո, Ստամբուլի 4-րդ վարչական դատարանի՝ 2015 թվականի հունիսի 5-ի վճռով Show TV-ի սեփականության իրավունքները տրվել են Ciner Yayın Holding-ին։
Ներկայում սեփականատերն ազգությամբ լազ Թուրգայ Ջիներն է։
Show TV-ն ցուցադրվում է նաև ԱՄՆ-ում, Ադրբեջանում, Կանադայում և Հյուսիսային Կիպրոսում։ 2014 թվականի հուլիսից սկսած Türksat 4A արբանյակի միջոցով սկսել է ապահովել HD ֆորմատով հեռարձակումներ։ Ներկայում օգտվում է նաև Azerspace-1 արբանյակից, որը պատկանում է ադրբեջանական Azərkosmos ընկերությանը։
2014 թվականից ի վեր Show TV-ի կարգախոսն է` «Կյանքը գեղեցիկ է Show-ի հետ» (Hayat Show'la Güzel):
Հարկ է նշել, որ 2007 թվականի սեպտեմբերի 14-ին ստեղծված Ciner Yayın Holding-ը պատկանում է Ciner Holding-ին։ Այն ունի ազգայնական ուղղվածություն, և կարելի է ասել, որ Show TV հեռուստաալիքը չունի ընդդիմադիր ուղղվածություն և իշխանամետ է։  


== Ծանոթագրություններ ==


== Արտաքին հղումներ ==
Պաշտոնական կայք (թուրքերեն)
Կանիսաառե

Կանիսաառե (էստ․՝ Kanissaare), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դերևնյա Լեսպրոմխոզա

Դերևնյա Լեսպրոմխոզա (ռուս.՝ Деревня Леспромхоза), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (266101-266200)

Աստերոիդների ցանկ (266001-266100)  • Աստերոիդների ցանկ  • Աստերոիդների ցանկ (266201-266300)
 Աստերոիդների ցանկ (266001-266100)  • Աստերոիդների ցանկ  • Աստերոիդների ցանկ (266201-266300)
Խարզան (այլ կիրառումներ)

Խարզան, կարող է վերաբերել՝

Խարզան - գյուղ (քաղաք, ավան) Արևմտյան Հայաստանում, Բիթլիսի վիլայեթի Սասունում
Խարզան - գետ Հայկական լեռնաշխարհում, Տիգրիսի ավազանում
Կուլմել

Կուլմել (ֆր.՝  Coullemelle), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 238 մարդ, բնակչության խտությունը` 25.54 մարդ/կմ²։ Բնակավայրը զբաղեցնում է 9.32 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 28 կմ հարավ։


== Բնակչություն ==


== Տնտեսություն ==
2010 թվականին ուներ 189 աշխատունակ (15-64 տարեկան)  բնակիչ, որոնցից ակտիվ էին 155-ը, իսկ ոչ ակտիվները` 34։ Ակտիվության ցուցանիշը կազմում է 82,0 %։ 155 աշխատունակ մարդկանցից աշխատել է 133 անձ (72 տղամարդ և 61 կին)։ Գործազուրկ են եղել 22 անձ (7 տղամարդ և 15 կին)։ 34 անաշխատունակներից 4-ը եղել են աշակերտներ կամ ուսանողներ, 16-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալլ Գաթիե

Ալի Գաթիե (ծնվ. մայիսի 31, 1997(1997-05-31), Ադեն, Եմեն) կանադացի ռեփեր և երգերի հեղինակ-կատարող։


== Կյանք ==
Ալլ Գաթիեն Իրաքի քաղաքացիների որդի է։ Նա մեծացել է Դուբայում, հետո ծնողները տեղափոխվել են Միսիսոգա։
Արդեն երիտասարդ տարիքում տարված էր երաժշտությամբ՝ սկսած  20 տարեկանից նա համացանցում հրապարակում է իր առաջին երգը։ 2017 թվականին մասնակցել է BeatStars կայքի RhymeStars մրցույթին, որտեղ իր երգերը գնահատել է Ջո Բադենը։ Նա հաղթում է մրցույթում։ Նա Warner Music-ի հետ պայմանագիր է կնքել:
2018 թվականին լույս է տեսնում նրա առաջին երգը՝ Can’t Lie: Դրան գետևում է նոր երգ՝  Moonlight, որը Spotify-ում ձեռք է բերել ավելի քան 102 մլն լսում։
2019 թվականին իր հրապարակած It’s You երգի շնորհիվ հաջողվում է իրեն առաջին անգամ  հայտնվել միջազգային հիթ-շքերթում։ Երգի վիդեո տարբերակը դարձել է հիթ։


== Երաժշտական ոճ ==
Երգիչը փորձում է իր երգերով ստեղծել երկու երգիչների՝« Էդ Շիրանի և Ջեյ Քոուլի, երաժշտական ոճերի խառնուրդ»։


== Սկավառակագրություն ==


=== Երգեր ===
2017: Only One
2017: Why
2017: Make You Mine
2017: Baby You Know
2017: Losing You
2018: My Wave (mit Gabodee)
2018: Can’t Lie
2018: Shady
2018: Without You
2018: Lies
2018: Girls (mit Kevin Rolly)
2019: Moonlight
2019: Remedy
2019: Used to You
2019: Say to You


=== Հյուրախաղեր ===
2019: Workin’ (Ali Aziz feat. Ali Gatie)


== Մրցանակներ՝ երգի վաճառքի համար ==


== Արտաքին հղումներ ==
Պաշտոնական կայք
Warner Music-ի պաշտոնական կայք


== Ծանոթագրություններ ==
Լե Գրանժ

Լե Գրանժ (ֆր.՝ Les Granges), համայնք Ֆրանսիայի Գրանդ Էստ մարզի Օբ գավառում։
Բնակչությունը 2013 թվականի դրությամբ կազմում է 80 մարդ, բնակչության խտությունը` 49.69 մարդ/կմ²։ Բնակավայրը զբաղեցնում է 1.61 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 27 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 12։ Ակտիվության ցուցանիշը կազմում է 72,1 %։ 31 աշխատունակ մարդկանցից աշխատել է 30 անձ (16 տղամարդ և 14 կին)։ Գործազուրկ են եղել 1 անձ (1 տղամարդ և 0 կին)։ 12 անաշխատունակներից 1-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆորտալեսայի ագլոմերացիա (մեզոշրջան)

Ֆորտալեսայի ագլոմերացիա (պորտ.՝ Mesorregião Metropolitana de Fortaleza), վարչական մեզոշրջան Բրազիլիայում մտնում է Սեարա նահանգի մեջ։ Բնակչությունը կազմում է 3354091 մարդ 2006 թվականի տվյալով։ Զբաղեցված տարածքը 3759,939 կմ²։ Բնակչության խտությունը 892,1 մարդ/կմ²։


== Վիճակագրություն ==
Համախառն ներքին արտադրանքը կազմել է 17 608 617 368,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 565,91 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,764 (ըստ ՄԱԿ-ի զարգացման տվյալների)։


== Մեզոշրջանի կազմ ==
Մոզոշրջանի մեջ մտնում են հետևյալ միկրոշրջանները.

Ֆորտալեզա
Պակաժուս
Վերխնեդոնսկի շրջան

Վերխնեդոնսկի շրջան (ռուս.՝ Верхнедонской район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Կազանսկայա ստանիցան։ Տարածքը կազմում է 2675 կմ², բնակչությունը՝ 20,567 հզ. (2010 թ. տվյալներով)։ Շրջանի մեջ է մտնում 10 գյուղական համայնք։
Կոտովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԿոտովոԿոտովո (ռուս.՝ Котово), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակաինովո

Ակաինովո (ռուս.՝ Аккаиново, բաշկիրերեն՝ Аҡҡайын), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իներցիա

Իներցիա, իներտություն (լատ.՝ inertia — անգործություն), նյութական մարմնի հատկություն, ըստ որի, արտաքին ուժերի փոխադարձ հավասարակշռության դեպքում, հաշվարկման իներցիալ համակարգի նկատմամբ մարմինը պահպանում է դադարի կամ հավասարաչափ ուղղագիծ շարժման վիճակը։ Այս հատկությունը շարժման քանակի պահպանման ընդհանուր օրենքի հետևանքն է։ Երբ մարմնի վրա ազդում է չհավասարակշռված ուժային համակարգ, մարմնի արագությունը փոփոխվում է այնքան դանդաղ, որքան մեծ է իներտությունը։ Համընթաց շարժման դեպքում իներցիայի քանակական չափը մարմնի զանգվածն է, իսկ անշարժ առանցքի շուրջը պտտման դեպքում՝ իներցիայի մոմենտը։


== Բառի այլ օգտագործումներ ==
«Իներցիա» տերմինը որոշ դեպքերում օգտագործվում է նշելու համար գործողության կատարման ուշացումը։ Օրինակ, էլեկտրաչափիչ սարքի իներցիան լարման կամ հոսանքի արագ փոփոխման դեպքում չափվող մեծության արժեքները ուշացումով ցույց տալու նրա հատկությունն է։
Գտա

Գտա, հայկական իգական անուն։ Առաջացել է հայերեն գտա՝ «գտել եմ» բայից։ Գործածվել է մեկ անգամ 1585 թվականին։ Այս անվանը համազոր է Գդուրիկ անձնանունը, որը ծագել է ժողովրդական գտնուրիկ, գտածուրիկ, գտնված բառից։


== Ծանոթագրություններ ==
Փանիկյան

Փանիկյան, հայկական ազգանուն։


== Ազգանունը կրողներ ==
Ալիսա Փանիկյան (1985), լրագրող, հեռուսատահաղորդավար, մոդել։
Օնիկ Ստեփանի Փանիկյան (1905-1975), բանաստեղծ, փիլիսոփա, արձակագիր, թարգմանիչ։


== Ծանոթագրություններ ==
Ֆլեքեֆյորդ

Ֆլեքեֆյորդը կոմունա է Նորվեգիայի Վեստ Ագդեր ֆյուլքեում։ Այն գտնվում Լիստեր ավանդական շրջանում։ Կոմունայի ադմինիստրատիվ կենտրոնը Ֆլեքեֆյորդ քաղաքն է։ Ֆլեքեֆյորդում են գտնվում Սիրա, Գյուլանդ, Ռասվագ, Կիրկեհավն և Անա-Սիրա գյուղերը։
Ֆլեքեֆյորդը Սորլանդետ աշխարհագրական շրջանի ամենաարևմտյան կոմունան է։ Այն գտնվում է Ստավանգեր և Քրիստիանստադ քաղաքների գրեթե ճշգրիտ մեջտեղում։


== Ընդհանուր տեղեկություններ ==

Ֆլեքեֆյորդ փոքր քաղաքը դարձել է կոմունա 1838 թ․ հունվարի 1-ին։ 1942 թ․, որպես Նես կոմունայի մի մասը (բնակչությունը՝ 377), փոխանցվել է Ֆլեքեֆյորդ քաղաքին։ 1965 թ․ հունվարի 1-ին, եղել է խոշոր քաղաքային միավորում Շեյի Կոմիտեի աշխատանքի պատճառով։ Այդ օրը, Բակկե (առանց Օքսենդալի շրջանի), Գյուլանդ, Հիդրա և Նես կոմունաները միավորվել են Ֆլեքեֆյորդ քաղաքի հետ՝ ստեղծելով նոր, ավելի խոշոր Ֆլեքեֆյորդի կոմունան 8,800 բնակչով։ 1987 թ․ հունվարի 1-ին հյուսիսային Ֆլեքեֆյորդի Վիրակ և Էսպեվեիտ շրջանները (բնակչությունը՝ 41), փոխանցվել են Սիրդալի կոմունային։


=== Անվանումը ===
Կոմունան (և քաղաքը) անվանվել են տեղեկան Flekkefjorden ֆյորդի անունով։ Ֆյորդը անվանվել է հին Flikka ֆերմայի անունով, որը տեղակայված է եղել ֆյորդի մոտ։ Անվան նշանակությունն անհայտ է։


=== Եկեղեցիներ ===
Նորվեգիայի եկեղեցին ունի չորս ծխական համայնք (sokn) Ֆլեքեֆյորդի կոմունայում։


== Քույր քաղաքներ ==
Ֆլեքեֆյորդը քույր քաղաք է հետևյալ վայրերի հետ։

 Բերնտիսլենդ, Ֆայֆ, Շոտլանդիա (1946-ից)
 Էլբոու լեյք, Գրանտի շրջան, Մինեսոտա, ԱՄՆ (1973-ից)
 Բոլնաս, Եվլեբորգ, Շվեդիա (1950-ից)
 Մորսո, Հյուսիսային Յուտլանդիա, Դանիա (1950-ից)
 Կանկաանպյաա, Սատակունտա, Ֆինլանդիա (1950-ից)
 Միսբուրգ-Անդերտեն, Հանովեր, Գերմանիա (1971-ից)
Միդնայթ, Տեխաս

«Միդնայթ, Տեխաս» (անգլ.՝ Midnight, Texas), ամերիկյան հեռուստասերիալ, որի պրեմիերան կայացել է 2017 թվականի հուլիսի 24-ին NBC հեռուստաալիքով։ Շոուն պատվիրվել է 2016 թվականի մայիսի 13-ին։ Հեռուստասերիալը հիմնված է ամերիկացի գրող Շարլին Հարիսի հեղինակած՝ «Վամպիրային գաղտնիքներ» վիպաշարի հիման վրա, որոնք նաև հիմք են հանդիսացել HBO հեռուստաալիքի հեռարձակած «Իրական արյուն» հեռուստասերիալի համար։
2018 թվականի փետրվարի 14-ին հեռուստասերիալը երկարացել է երկրորդ եթերաշրջանով։ 2018 թվականի դեկտեմբերի 21-ին NBC հեռուստաալիքը փակել է հեռուստասերիալը երկու եթերաշրջաններից հետո։


== Սյուժե ==
Մանֆրեդ Բերնարդոն՝ շատ հզոր մեդիում է։ Նա առանձնանալու կարիք ունի, որտեղ կապրի և կաշխատի։ Թվում է, որ Միդնայթը՝ դրա համար շատ լավ վայր է, քաղաքը կյանքի և մահվան սահմանի վրա է կառուցված։ Ամեն ինչ նրանում է, որ Տեխասի այդ փոքրիկ քաղաքի տարածքում բնակվում են յուրահատուկ ունակություններով գերբնական արարածներ։ Դրանք կերպարափոխուկներն են, արյունարբու վամպիրները, կախարդները և հրեշտակները։ Մանֆրեդին հաջողվում է արագ հարմարվել ոչ սովորական շրջապատին։ Պարզ մարդ լինելը այդտեղ այդքան էլ հեշտ չէ, քանի որ դու բացառություն ես հանդիսանում բոլոր օրենքներից։ Տեխասյան քաղաքի այլ այլ բնակիչների հետ հերոսը համայնք է ստեղծում, որի հիմնական նպատակը՝ այլ աշխարհներից եկած արարածներին դիմակայելն է։


== Դերերում ==
Ֆրանսուա Արնո - Մանֆրեդ Բերնարդո, մեդիում
Դիլան Բրյուս - Բոբո Ուինթրոփ, մոգական լոմբարդի սեփականատեր
Փարիսա Հենլի Ֆիթց - Ֆիջի Կավանա, կախարդ
Արիելա Կեբբել - Օլիվիա Չարիտի, մարդասպան և ֆրիլանսեր
Ջեյսոն Լյուիս - Ջո Սթրոնգ, ընկած հրեշտակ
Փիթեր Մենսա - Լեմյուել «Լեմ» Բրիջեր, վամպիր
Սառա Ռամոս - Կրիկ Լովել, մատուցողուհի (1 եթերաշրջան)
Յուլ Վասկես - սուրբ Էմիլիո Շիեն, վագր-կերպարափոխուկ (1 եթերաշրջան)


== Եթերաշրջաններ ==


== Էպիզոդներ ==


=== 1 եթերաշրջան (2017) ===


=== 2 եթերաշրջան (2018) ===


== Քննադատների արձագանքը ==
Rotten Tomatoes կայքում գեռուստասերիալը ստացել է 58 % «միջին թարմությամբ վարկանիշ» 5,3/10, ինչը հիմնվել է 24 արձագանքների հիման վրա։ Metacritic կայքում հեռուստասերիալը ստացել է 50 միավոր՝ հիմնված 16 խառը և միջին գրախոսությունների հիման վրա ։


== Ծանոթագրություններ ==
Վերա Ֆիշեր

Վերա Լուսիա Ֆիշեր (պորտ.՝ Vera Lúcia Fischer, նոյեմբերի 27, 1951(1951-11-27), Բլումենաու, Սանտա Կատարինա, Բրազիլիա), բրազիլացի դերասանուհի։
Ծնվել է գերմանացիների ընտանիքում՝ նա նշել է, որ իր հայրը եղել է նացիստ և նրանց հարաբերություները երբեք լավ չեն եղել։ Կարիերան սկսել է որպես մոդել 15 տարեկանից։ 1969 թվականին հաղթել է «Միսս Բրազիլիա» մրցույթում։ Playboy ամսագրի համար Փարիզում մինչ օրս նկարահանվում է։ Որդու ծնունդից հետո 1988 թվականին վերջնականապես ավարտել է մոդելային աշխատանքը։ Նա հայտնի էր նաև թմրանյութի հանդեպ իր կախվածությամբ և բուժվել է 1997-2000 թվականներին։ 
Ամուսնացած է եղել դերասան Պերի Սալեսի հետ որից ունի համատեղ որդի` Գաբրիելը։ Պայքարել է մարիխուանայի օրինականացման համար բուժական նպատակներով և ԼԳԲՏ համայնքի վրա ճնշումը թեթևացնելու օրենքների ընդունման և նրանց աջակցելու համար երկար տարիներ, քանի որ կարծում է, որ բազմազանությունը ապագայի պատուհանն է։ Նկարահանվել է նաև Սեր, Տարօրինակ սեր 1982 Էրոտիկ Ֆիլմում։ 15 տարեկան հասակում մասնակցել է միսս Բրազիլիա Մրցույթին և հաղթել։
Նրա հայտնի դերերից են եղել՝ Էլենա, Իվետ, Լոլա և այլն։


== Ծանոթագրություններ ==
Գեորգի Զուև

Գեորգի Զուև (ռուս.՝ Гео́ргий Ви́кторович Зу́ев, դեկտեմբերի 26, 1958(1958-12-26)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1981): Տիրապետում է անգլերեն, արաբերեն, ֆրանսերեն և գերմաներեն լեզուներին։ Դիվանագիտական գործունեությամբ սկսել է զբաղվել 1981 թվականից։

1997-1999 թվականներին՝ ՌԴ ԱԳՆ քարտուղարության դեպարտամենտի տնօրենի տեղակալ։
2000-2004 թվականներին՝ Լիբիայում Ռուսաստանի դեսպանատան դեսպանորդ խորհրդական։
2005-2018 թվականներին՝ ՌԴ ԱԳՆ կադրերի դեպարտամենտի փոխտնօրեն։
2018 թվականի հունիսի 4-ից՝ Նոր Զելանդիայում Ռուսաստանի Դաշնության արտակարգ և լիազոր դեսպան։
2018 թվականի հուլիսի 6-ից՝ Սամոայում Ռուսաստանի Դաշնության արտակարգ և լիազոր դեսպան՝ համատեղության կարգով։
2018 թվականի սեպտեմբերի 8-ից՝ Տոնգայում Ռուսաստանի Դաշնության արտակարգ և լիազոր դեսպան՝ համատեղության կարգով։Ամուսնացած է։ Ունի որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2004 թվականի օգոստոսի 25)
1-ին դասի արտակարգ և լիազոր դեսպանորդ (2018 թվականի հունիսի 13)


== Պարգևներ ==
30 տարվա «Անթերի ծառայության համար» գերազանցության նշան (2014 թվականի հունիսի 23)՝ ձեռք բերված աշխատանքային հաջողությունների, Ռուսաստանի Դաշնության սոցիալ-տնտեսական զարգացման գործում ներդրած նշանակալի ավանդի, Ռուսաստանի Դաշնության արտաքին քաղաքական կուրսի իրականացման, հումանիտար ոլորտում մատուցած ծառայությունների, օրինականության ամրապնդման, քաղաքացիների իրավունքների և շահերի պաշտպանության, երկարամյա բարեխիղճ աշխատանքի, ակտիվ օրինաստեղծ գործունեության համար։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Դեսպանի էջը Նոր Զելանդիայում Ռուսաստանի դեսպանատան կայքում Archived 2014-03-25 at the Wayback Machine.
Չիժի (գյուղ, Լոխովիցայի շրջան)

Չիժի (ուկրաիներեն՝ Чижі), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Չիժի գյուղում բնակվում էր 8 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 28,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7962) 1994 WG3

(7962) 1994 WG3, աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 28-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,184692 ա. մ., առավելագույնը մոտենում է 1,7017 ա. մ. հեռավորության վրա և հեռանում 2,6677 ա. մ.։ Արեգակի շուրջ մեկ ամբողջական պտույտ է կատարում 1179,46 երկրային օրվա ընթացքում, իր ուղեծրով շարժվելով միջինում 0,305224 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7962) 1994 WG3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանկտ Պետերբուրգի արհեստավորների ընկերություն

«Սանկտ Պետերբուրգի արհեստավորների ընկերություն» (Товарищество санкт-петербургских мастеровых), Ռուսաստանի առաջին կազմակերպություններից։ Ստեղծվել է Պետերբուրգում, 1885-ին, Պ․ Վ․ Տոչիսկու կողմից։ «Ընկերության» նպատակն է եղել գործադուլների և այլ կոլեկտիվ ելույթների միջոցով պայքարել պրոլետարիատի նյութական դրության բարելավման համար, ինքնակրթության խմբակների, գրադարանների, բանվորական փոխօգնության դրամարկղերի ստեղծման միջոցով բարձրացնել բանվորների կուլտուրական մակարդակը և զարգացնել դասակարգային ինքնագիտակցությունը։ Գլխավոր խնդիրը մասսայական պրոլետարական շարժումը ղեկավարելու ընդունակ բանվոր-առաջնորդներ պատրաստելն էր։ «Ընկերության» մեջ մտնում էին ինչպես մտավորականներ, այնպես էլ բանվորներ, սակայն նրա անդամները ձգտում էին հիմնական աշխատանքները կենտրոնացնել բանվորների ձեռքում։ Ըստ կանոնադրության, կազմակերպության անդամները բաժանվում էին իսկական և մրցորդ-անդամների։ Վերջիններս, հիմնականում, մտավորականներ էին, որոնք պետք է «Ընկերության» կարիքների համար միջոցներ հայ - թայթեին։ «Ընկերության» աշխատանքներին եռանդուն մասնակցել են առաջավոր բանվորներ Ե․ Ա․ Կլիմանովը (Աֆանասև), Վ․ Ա․ Շելգունովը, Վ․ Ս․ Բույանովը, Ն․ Վասիլևը, Ի․ Ի․ Տիմոֆեևը, ինչպես նաև Լ․ Վ․ Աոկադսկայան, Գ․ Լ․, Լ․ Լ․ և է․ Լ․ Բրեյտֆուսները, Մ․ Վ․ Տոչիսկայան և ուրիշներ։ Աշխատանքներն ընթանում էին խստագույն գաղտնապահության պայմաններում։ Չնայած հիմնական կազմի սակավաթիվ լինելուն, այն աշխատանքներ է ծավալել (բանվորական խմբակների, գրադարանների ստեղծում գրականության տարածում) Պետերբուրգի խոշորագույն ձեռնարկություններում։
Տուրյա (Պրիպյատի վտակ)

Անվան այլ կիրառումների համար տե՛ս՝ Տուրյա (այլ կիրառումներ)Տուրյա (ուկրաիներեն՝ Турія), գետ Ուկրաինայում։


== Աշխարհագրություն ==
Տուրյա գետը թափվում է Պրիպյատ գետ։ Գետը պատկանում է Սև ծովի ավազանին։ Գետի ափին են գտնվում Կովել, Վլադիմիր-Վոլինսկի քաղաքները։


== Հիդրոգրաֆիա ==
Տուրյա գետի երկարությունը կազմում է 184 կմ, ավազանի մակերեսը՝ 2800 կմ2 է։


== Տես նաև ==
Գետ
Ակունք և Գետաբերան
Պոլդոմասովո (գյուղ, Ուլյանովսկի շրջան)

Պոլդոմասովո (ռուս.՝ Полдомасово), գյուղ Ռուսաստանի Ուլյանովսկի մարզի Ուլյանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրունոսթ

Բրունոսթ, նորվեգական պանիր։ Դարչնագույն է, ուժեղ կարամելային համով։ Նորվեգերեն «բրունոսթ» բառացիորեն նշանակում է «դարչնագույն պանիր»։ Իրականում բրունոսթը իսկական պանիր չէ, քանի որ այն պատրաստվում է ոչ թե կաթից, այլ կաթի շիճուկից։


== Պատրաստումը ==
Շիճուկը եփվում է, իսկ վերջում ավելացնում է սերուցք։ Եփելու ընթացքում ամինաթթուների և լակտոզի միջև տեղի է ունենում Մայարդի ռեակցիան, որից էլ շիճուկը դառնում է դարչնագույն և ստանում կարամելային համ։


== Տեսակներ ==
Ունի մի քանի տեսակներ, ամենատարածվածն է «գուդբրանդսդալոթսը» (Gudbrandsdalost, բառացի՝ Գուդբրանդսդալի պանիր)։ Այն պատրաստվում է հավասար չափերով կովի և այծի կաթերից։ Իսկ «Էկթե գայթոսթը» (ekte geitost) պատրաստվում է միայն այծի կաթից, ավելի ուժեղ և տտիպ համ ունի։ «Ֆլոյթեմիսոսթ» (fløytemysost) տեսակը, որը պատրաստվում է միայն կովի կաթից և սերուցքից, ունի մեղմ համ։


== Նախապատմություն ==
Ըստ որոշ ավանդույթների` պանրի այս տեսակը 19-րդ դարում ստեղծել է Գուդբրանդսդալում ապրող Աննե Հով անունով կթվորուհին։ Բայց պանիրը հավանաբար ավելի հին պատմություն ունի, քանի որ շիջուկից պատրաստվող կաթի մասին 1674 թվականին հիշատակվում է Պեթեր Դաս անունով վանականի բանաստեղծություններից մեկում։
Ստամբուլի կինոփառատոն

Ստամբուլի միջազգային կինոփառատոն (թուրքերեն՝ Uluslararası İstanbul Film Festivali), թուրքական միջազգային կինոփառատոն։ Ստեղծվել է 1982 թվականին Ստամբուլի մշակույթի և արվեստների ֆոնդի կողմից։ 1984- 1988 թվականներին կոչվել է «Ստամբուլի միջազգային ֆիլմերի օրեր»։ Կինոփառատոնը տեղի է ունենում ամեն տարի ապրիլ ամսին։ Կինոփառատոնի տնօրենն է Քերեմ Այան։
Կինոփառատոնում ներկայացվում են ազգային և միջազգային ֆիլմեր։ 1989 թվականին գրանցվել է «Կինոպրոդյուսերների միջազգային ասոցիացիայի» կողմից։ Կինոփառատոնի գլխավոր մրցանակը «Ոսկե կակաչն» է։
Միակ խորհրդային ֆիլմը, որը 1987 թվականին հաղթել է Ստամբուլի կինոփառատոնում եղել է Ռոման Բալայանի «Պաշտպանիր ինձ, իմ թալիսման» ֆիլմը։ 2012 թվականին հաղթանակ է տարել գերմանաամերիկյան արտադրության «Շատ միայնակ մոլորակ» ֆիլմը, որի ռեժիսորը եղել է Ջուլիա Լոկտևը։


== Գրաքննություն ==
1988 թվականին թուրքական կառավարության որոշմամբ կինոփառատոնին ներկայացված 160 ֆիլմերից հինգը ենթարկվել են գրաքննության։ Արդյունքում Թենգիզ Աբուլաձեի «Աղաչանք» ֆիլմը արգելվել է ցուցադրել Թուրքիայում՝ «հակաիսլամական» տարրեր ունենալու պատճառով։ Չորս այլ ֆիլմերից էլ հանվել են էրոտիկ տեսարանները։ Գրաքննության հետ կապված, ժյուրիի նախագահ Էլիա Կազանը հայտնել է իր բողոքը, որից հետո Թուրքիայի մշակույթի նախարարը օրենսդրորեն ազատել է կինոփառատոնին գրաքննությունից ։


== Անվանակարգեր ==
Ոսկե կակաչ (լավագույն արտասահմանյան ֆիլմի համար)
Տարվա լավագույն թուրքական ֆիլմ
Տարվա լավագույն թուրք ռեժիսոր
Ժյուրիի հատուկ մրցանակ
Հատուկ հիշատակում
Լավագույն դերասան և լավագույն դերասանուհի (ազգային մրցույթ)
Պատվավոր մրցանակ
Անձնական ներդրման համար մրցանակ
Եվրոպական կինոակադեմիայի մրցանակ
Եվրոպայի խորհրդի կինոմրցանակ
Հանդիսատեսի համակրանք մրցանակ


== Ծանոթագրություններ ==


== Արտաքին հղումներ ==
Պաշտոնական կայք էջ
Երոսկիպու

Երոսկիպու (հուն․՝ Γεροσκήπου), քաղաք Կիպրոսի Հանրապետության Պաֆոսի շրջանում։ Բնակչությունը՝ 7 878 մարդ. այս ցուցանիշով երկրորդ տեղն է զբաղեցնում Պաֆոսի շրջանում։


== Ժողովրդագրություն ==


== Ծանոթագրություններ ==
Տիրեբոլուի գավառակ

Տիրեբոլու, գավառակ Օսմանյան կայսրության Տրապիզոնի վիլայեթում։ Տարածվում է Տրապիզոն քաղաքից արևմուտք, Սև ծովի հարավային ափամերձ շրջանում, Գյումուշխանե գետի ստորին հոսանքի ձախ կողմում։ Կենտրոնը Տիրեբոլու քաղաքն էր։


== Պատմություն ==
Հայերից շատերը կոտորվեցին 1915 թվականի մեծ եղեռնի ժամանակ, մի մասն էլ տարագրվեց։ Ներկայումս գավառի տարածքում ապրում են շատ քիչ թվով հայեր։


== Բնակչություն ==
Մինչև 1915 թվականը գավառակում ապրում էին հայեր, թուրքեր, հույներ ու լազեր։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։ Հայերը նաև զբաղվում էին առևտրով և արհեստագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բերեզովսկի (այլ կիրառումներ)

Բերեզովսկի, կարող է վերաբերել՝

Բերեզովսկի - գետ Ռուսաստանում, հոսում է Կեմերովոյի մարզում և Նովոսիբիրսկի մարզում
Բերեզովսկի - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում
Բերեզովսկի - խուտոր Ռուսաստանի Բաշկորտոստան հանրապետության Մելեուզովսկի շրջանի կազմում
Փակ Յուրի

Փակ Յուրի (հանգըլ՝ 박유리, կորեերենի նոր ռոմանականացում՝ Park Yu-ri, դեկտեմբերի 28, 1994(1994-12-28), Տաշքենդ, Ուզբեկստան), հայտնի է նաև որպես պարզապես Յուրի (հանգըլ՝ 유리), հարավկորեական ծագմամբ ռուս երգիչ, ռեփեր, մոդել և ESteem Entertainment ընկերության հաղորդավարը։
Նա JxR բոյզ-բենդի մասնակից է, ինչպես նաև SHAX հորինված նախագծում հանդես է գալիս Tojin (도진) բեմական կեղծանունով։


== Անձնական կյանք ==
Հարավային Կորեայի քաղաքացիություն է ստացել 2019 թվականի սեպտեմբերի 19-ին։


== Գործունեություն ==


=== 2019: Produce X 101 և առաջնելույթ JxR-ի կազմում ===
2019 թվականի մայիսի 3-ին մասնակցել է Produce x 101 գոյատևման շոուին՝ ներկայացնելով ESteem Entertainment-ը, սակայն դուրս մնացել 11 դրվագից՝ զբաղեցնելով 36-րդ հորիզոնականը։ 
Հոկտեմբերի 24-ին հայտնի դարձավ, որ Յուրի Փակը Բեքջինի հետ առաջնելույթ է ունենալու JxR խմբի կազմում։ Դուետն իր պաշտոնական առաջնելույթը կատարել է դեկտեմբերի 5-ին "Element" թվային սինգլով։


== Սկավառակագրություն ==


=== Կորեական ===


==== Սաունդթրեքներ ====
"Mr. Heart OST" ("I'll Promise You") (Չոի Չանիի հետ միասին) (2020)


=== Ռուսերեն ===


==== Համագործակցային ====
"На Муве (MOVE)" (DMITRYSFACE-ի հետ միասին) (2020)


== Ֆիլմագրություն ==


=== Դորամաներ ===
Imitation (KBS2, 2021)


=== Մրցակցային շոուներ ===
Produce X 101 (Mnet, 2019)


=== Մասնակցություն երաժշտական տեսահոլովակներին ===
Луна - "Free Somebody" (2016)
NCT 127 - "Good Thing" (2019)


== Ծանոթագրություններ ==
Ամիրան Մանդինյան

Ամիրան Մանդինյան (ապրիլի 19, 1848(1848-04-19), Թիֆլիս, Կովկասի փոխարքայություն, Ռուսական կայսրություն - մայիսի 15, 1913(1913-05-15), Թիֆլիս, Ռուսական կայսրություն), հայ մանկավարժ, դերասան, թարգմանիչ։


== Կենսագրություն ==
1860-1869 թվականներին սովորել է Լազարյան ճեմարանում։ 1870-1900 թվականներին դասավանդել է Ներսիսյան, 1878-1879 թվականներին՝ Ալեքսանդրապոլի վիճակային դպրոցներում։ Պրոֆեսիոնալ բեմ է բարձրացել 1873 թվականին, Թիֆլիսում, Գիժ Մոզու (Սունդուկյանի «Քանդած օջախ») դերով։ 1879-1881 թվականներին աշխատել է Թիֆլիսի հայոց դերասանական մշտական խմբում, ապա, մինչև 1910 թվականը, մասնակցել պատահական ներկայացումների։ Մանդինյանը ռեալիստական ուղղության դերասան էր, կատակերգական և բնութագրային դերերի լավագույն կատարող։
Թարգմանել է Շեքսպիրի «Անսանձ կնոջ սանձահարումը», Շիլլերի «Սեր և խարդավանք», Մոլիերի «Դոն Ժուան» պիեսները։


== Դերեր ==
Կակուլի (Գաբրիել Սունդուկյանի «Պեպո»)
Ցուսով (Ալեքսանդր Օստրովսկու «Եկամտաբեր պաշտոն»)
Պոլոնիուս (Շեքսպիրի «Համլետ»)
Թեյլոր շրջան (Ֆլորիդա)

Անվան այլ կիրառումների համար տե՛ս՝ Թեյլոր շրջան (այլ կիրառումներ)Թեյլոր շրջան (անգլ.՝ Taylor County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.699 կմ² է, բնակչությունը՝ 22.570 մարդ (2010 թվականի տվյալներով)։ Շրջկենտրոնն է Փերի բնակավայրը։ Կազմավորվել է 1856 թվականին։
Բրագա (Ռիու Գրանդի դու Սուլ)

Անվան այլ կիրառումների համար տե՛ս՝ Բրագա (այլ կիրառումներ)Բրագա (պորտ.՝ Braga), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 3 826 մարդ, ըստ 2006 թվականի տվյալների։ Տարածքը կազմում է 128,992 կմ2։ Բնակչության խտությունը՝ 28,4 մարդ/կմ²։


== Վիճակագրություն ==
Համախառն ներքին արտադրանքը կազմել է 31 708 235,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 115,75 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,703։


== Պատմություն ==
Քաղաքը հիմնադրվել է 1965 թվականին։
Կարավաևո (այլ կիրառումներ)

Կարավաևո, կարող է վերաբերել՝

Կարավաևո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Կարավաևո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Կարավաևո - գյուղ Ռուսաստանի Սմոլենսկի մարզի Սիչովսկի շրջանի կազմում։
Կարավաևո - գյուղ Ռուսաստանի Վլադիմիրի մարզի Պետուշինսկի շրջանի կազմում։
Ապոլոն 17

Ապոլոն 17, Միացյալ Նահանգների Ապոլոն ծրագրի տասնմեկերորդ և վերջին արշավախումբն էր։
Տիեզերանավը ուղեծիր դուրս եկավ 1972 թ. դեկտեմբերի 7-ին երեք տիեզերագնացներով․ հրամանատար՝ Յուջին Սերնան, օդաչուներ՝ Ռոլանդ Էվանս և Հարիսոն Շմիտ։ Ապոլոն 17-ն առ այսօր մարդու կողմից ղեկավարվող լուսնի վրա վայրէջք կատարած վերջին տիեզերական թռիչքն է։


== Ծանոթագրություններ ==
Հարավային Սուդանի վարչական բաժանում

Հարավային Սուդանը բաժանված է 10 նահանգների (state), որոնք մինչև երկրի անկախանալը կոչվում էին նաև վիլայաթ (արաբ․՝ ولاية‎‎ ‎‎ - wilāyah)։ Նահանգները ստեղծված են եղել երեք պատմական տարածաշրջանների հիման վրա՝ Բահր էլ Ղազալ (Bahr el Ghazal), Էկվատորիա (Equatoria) և Մեծ Վերին Նեղոս (Greater Upper Nile)։ Նահանգները բաժանվում են 86 շրջանների։


== Նահանգներ ==


== Արտաքին հղումներ ==
Հարավային Սուդանի շրջանների քարտեզ (անգլ.)


== Ծանոթագրություններ ==
Գերտրինգեն

Գերտրինգեն (գերմ.՝ Gärtringen), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 12 116 է (2010 թվականի դեկտեմբերի 31–ի տվյալներով)։ Զբաղեցնում է 20,21 կմ² տարածք։ Պաշտոնական կոդը՝ 08 1 15 015։
Կոմունան ստորաբաժանվում է 2 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջը
Պավլովյան ամրոց

Պավլովյան ամրոց (ռուս.՝ Павловская крепость), Ռուսական կայսրության ամրաշինություն, ռազմական ճարտարագիտական արվեստի եզակի նմուշ։ Շինարարությունը սկսվել է 1701 թվականին Միուսի լիմանի վերին հոսանքներում։ Գտնվում է այսօրվա Ռոստովի մարզի Տագանրոգ քաղաքի սահմանից 2 կմ հեռավորության վրա։


== Պատմություն ==
Պավլովյան ամրոցի հիմքը դրվել է 1697 թվականի հուլիսին ավստրիացի ինժեներ Անտոնի դե Լավալի կողմից Ազովի ծովի Պետրուշինայա ցամաքալեզվակում։ 1698 թվականի մարտին շինարարությունը դադարեցվել է։ 1701 թվականին ամրոցի շինարարությունը սկսվել է նոր վայրում` Միուսի լիմանի վերին հոսանքներում, ժամանակակից Գաևկա գյուղի հարևանությամբ։
Պավլովյան ամրոցը Ռուսաստանում առաջին հողային ամրաշինությունն է, որը նախագծվել է ճշգրիտ ինժեներամաթեմատիկական եղանակով։ Հիմքում 237x80 մետր չափսերով ուղղանկյուն էր, որը շրջապատված էր բաստիոններով և փոսով հողապատնեշով։ Ավելի ուշ ամրաշինության այսպիսի կառուցվածքը դրվեց բազմաթիվ ամրոցների, այդ թվում՝ Պետրոպավլովյան Սանկտ Պետերբուրգում, Աննինսկայայի Չերկասկի մոտ և Դոնի Ռոստով քաղաքի սկիզբ հանդիսացած Սուրբ Դիմիտրի Ռոստովցու ամրոցի հիմքում։
Պավլովյան ամրոցը եզրափակում էր Պետրովյան ներքին պաշտպանական պարսպի արևմտյան թևը։ Հաշվարկված էր 500-հոգանոց կայազորի համար։ Եղել է տափաստանի կողմից Տրոիցկի երկրորդ պաշտպանական գծի կազմում։
Մասամբ քանդվել է 1711 թվականի վերջում Թուրքիայի հետ Պրուտի խաղաղ պայմանագրի պայմաններով։
1736 թվականին Պավլովյան ամրոցում տեղակայված էին ֆելդմարշալ դե Լասսիի զորքերը։
Մեր օրերում ամրոցի մնացորդները գտնվում են Գաևկա գյուղի տարածքում։


== Արտաքին հղումներ ==
Павловская крепость на сайте «Донские зори»
Павловская крепость на сайте «Ростовский берег»
Современные фотографии Павловской крепости в презентации Антона Карсакова
Павловская крепость на Викимапии


== Ծանոթագրություններ ==
Գեորգի Գարեգինի Ասատուրյան


= Գեորգի Գարեգինի Ասատուրյան =
Գեորգի Գարեգինի Ասատուրյան / 15 մարտի 1924 թ․, Թիֆլիս  - 8  մարտի 2013թ․, Երևան, ՀՀ /  ՀՀ արվեստի և սպորտի վաստակավոր գործիչ, Մովսես Խորենացի մեդալակիր


== Կենսագրություն ==
Հայրական կողմից՝ մշեցի էր, մայրական կողմից՝ կարսեցի։ Հայրը եղել է Անդրանիկի զինվորներից։ Դեռ դպրոցական տարիներից ի հայտ են եկել նրա կազմակերպչական ունակությունները, ինչպես նաև հետաքրքրությունը արվեստի նկատմամբ։  


==== Կրթություն ====
1951 թվականին ավարտել է Երևանի պետական թատերական ինստիտուտի ռեժիսորական ֆակուլտետը, պրոֆեսոր Վավիկ Վարդանյանի ղեկավարած կուրսը։


==== Աշխատանքային և հասարակական գործունեություն ====
Հասարակական գործունեությունը սկսել է որպես Կոմերիտմիության Սպանդարյանի շրջանի առաջին քարտուղար, հետագայում եղել է Քաղկոմի առաջին քարտուղար, ապա՝ Կենտկոմի 3-րդ քարտուղար։
Աշխատանքային գործունեությունը հարուստ է և բեղմնավոր՝ ՀԽՍՀ կուլտուրայի մինիստրության արվեստի գործերի գլխավոր վարչության պետի տեղակալ (1954-1958թթ․),  Հայֆիլհարմոնիայի տնօրեն և ռեժիսոր (1958-1963թթ.) Հայաստանի սպորտկոմիտեի նախագահ (1963-1967թթ․), Հայաստանի կինեմատոգրաֆիստների և կինոֆիկացիայի կոմիտեի նախագահի տեղակալ (1968-1969թթ․), Հայաստանի կինեմատոգրաֆիստների միության պատասխանատու քարտուղար և «Էկրան» ստեղծագործական արտադրական փորձարարական միավորման տնօրեն  (1969-1976թթ․), «Հայհամերգ» միավորման գլխավոր տնօրեն և գլխավոր ռեժիսոր (1976-1986 թթ.), «Հայֆիլմ» կինոստուդիայի տնօրեն (1986-1991թթ․), «Հայֆիլմ» կինոստուդիային կից կոմերցիոն միավորման տնօրեն (1991-1993 թթ․), մարզամշակութային-տնտեսական «Արարատ-Օլիմպ» ՍՊ ընկերության տնօրեն (1993-2006թթ.)։


== Ձեռքբերումներ ==
Գեորգի Ասատուրյանը անգնահատելի ավանդ է ունեցել հայրենական սպորտի և մշակույթի զարգացման ու մասսայականացման գործում։ Նրա անմիջական նախաձեռնությամբ և մտահղացումներով Հայաստանում բուռն ծաղկում են ապրել մշակութային զանգվածային միջոցառումների կազմակերպումը, սպորտի մասսայականացումը։ Գ․ Ասատուրյանի ջանքերով է ստեղծվել Թաթուլ Ալթունյանի անվան երգի-պարի անսամբլը, կազմակերպվել Պարի պետական անսամբլը, սկիզբ է դրվել «Ոսկե աշուն» տոնակատարությանը։ ։ Նրա ունեցած միութենական լայն կապերն օգնել են «Էկրան» գեղարվեստա-փորձարարական միավորումը, ինչպես նաև Դիլիջանում Կինեմատոգրաֆիստների ստեղծագործական տունը հիմնելու գործին։ Ասատուրյանի նախաձեռնությամբ է մեկնարկել Ծաղկաձորի օլիմպիական մարզաբազայի շինարարությունը, իսկ հայկական ֆուտբոլն իր բարձունքին է հասել նրա շնորհիվ։Անցյալ դարի 60-ական թվականներին Գ․ Ասատուրյանն առաջին անգամ Սփյուռքի հայությանն է ներկայացրել հայ մշակույթի և արվեստի տարբեր ժանրերը։ Բազմաթիվ հայ արվեստագետներ, անվանի կատարողներ ու խմբեր նրա անմիջական ջանքերով հյուրընկալվել են արտասահմանյան տասնյակ երկրներում՝ դրանով իսկ նպաստելով հայապահպանության գործին և ազգային մշակույթի հանրահռչակմանը։
2014-ից Գ. Ասատուրյանի հիշատակը հավերժացնող հուշատախտակ է փակցված Երևանում` Խանջյան 31ա շենքի պատին։ 


== Ծանոթագրություններ ==
ՀՀ ԵՐԵՎԱՆ ՔԱՂԱՔԻ ԱՎԱԳԱՆՈՒ ՈՐՈՇՈՒՄ ԳԵՈՐԳԻ ԱՍԱՏՈՒՐՅԱՆԻ ՀԻՇԱՏԱԿԸ ՀԱՎԵՐԺԱՑՆՈՂ ՀՈՒՇԱՏԱԽՏԱԿԻ ՏԵՂԱԴՐՄԱՆ ՄԱՍԻՆ
Վավերագրական ֆիլմ «Կյանքը պարգև է» 2011 թ․ 
«Золотая осень патриарха» - ереван - журнал с акцентом, Январь - Февраль N1-2 (40) 2009 
Կատեգորիա:Կինոարվեստ
Դանիել Կոլոբեր

Դանիել Կոլոբեր  (ֆր.՝ Danielle Collobert, հուլիսի 23, 1940(1940-07-23), Rostrenen - հուլիսի 24, 1978(1978-07-24), Փարիզի 6-րդ շրջան, Փարիզ), ֆրանսիացի գրող, լրագրողուհի։


== Կենսագրություն ==
Դանիել Կոլոբերը ծնվել է 1940 թվականի հուլիսի 24-ին։ Մայրը եղել է դպրոցական ուսուցիչ է, պատերազմի և օուպացիայի ժամանակ Դանիելը մեծացել է հարազատների մոտ։ Հայրը եղել է դիմադրության մասնակիցը, որին տեսել է միայն երկրի ազատագրումից հետո։ 
1945 թվականին ընտանիքը տեղափոխվել է Փարիզ։ Դանիելը սկսել է գրել 1956 թվականից։ Ընդունվել է Բարձրագույն նորմալ դպրոց, բայց 1961 թվականին թողել է ուսումը։ Նա աշխատել է արվեստի պատկերասրահում, իր միջոցներով 1961 թվականին հրատարակել է առաջին գիրքը՝ «Պատերազմի ժամանակների երգերը», սակայն հետագայում ոչնչացրել է դրա տպաքանակը։ Աջակցել է Ազգային ազատագրական ճակատին, քաղաքական գործունեության պատճառով ստիպված է եղել լքել Ֆրանսիան։ Ապրել Իտալիայում, նրա աշխատությունները թարգմանվել իտալերենից, համագործակցել է Ալժիրի դիմադրության մամուլի հետ։ «Սպանություն» գիրքը, որը նա ինքն է համարել առաջինը, այլ հրատարակիչների մերժումներից հետո, հրատարակվել է Գալիմար հրատարակչության կողմից՝ 1964 թվականին, ֆրանսիացի գրող, բանաստեղծ, էսսեիստ, թարգմանիչ Ռայմոնդ Քենոտի աջակցությամբ։ 
1968 թվականին ապրել է Պրահայում։ 1970-ականներին ճանապարհորդել է։ Նա ինքնասպանություն է գործել իր ծննդյան օրը փարիզյան հյուրանոցներից մեկում՝ Դոֆին փողոցում։


== Ծանոթագրություններ ==


== Արտաքին հղումներ ==
"Reading Danielle Collobert", by John Taylor(չաշխատող հղում)
Reviews and an excerpt of Murder, translated by Nathanaël
"Survie", by Danielle Collobert
Ռոզովկա (գյուղ, Ուժգորոդի շրջան)

Անվան այլ կիրառումների համար տե՛ս՝ ՌոզովկաՌոզովկա (ուկրաիներեն՝ Розівка), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Ռոզովկա գյուղում բնակվում էր 1 348 մարդ։ Բնակավայրը զբաղեցնում է 1657 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայոց

Հայոց, հայկական արական և իգական անուն։ Առաջացել է հայ բառի հոգնակի սեռականից։ Նշանակում է «հայոց ազգից»։ Գործածվում էր 13-19-րդ դարերում։ Այս անունից է առաջացել Հայոցյան ազգանունը, որը հիշատակված է 1888 թվականին։


== Գործածություններ ==
Հայոց, մեծ մայր Շահնշահի, որ Գողթան գավառի Կոպատոսի անապատում, 1336 թվականին Թումա Արճիշեցուն գրել տվեց Ավետարանը։
Հայոց, կին Դավթի և մայր Թանկխաթունի, որ 1358 թվականին Կարապետ կրոնավորին գրել տվեց մի Ավետարան։
Հայոց, արական անուն, եղբայր Թումայի, երկուսն էլ մերձավոր Հակոբ վարդապետի, ով 1403 թվականին Աստվածատուր գրչին գրել տվեց մի Ոսկեփորիկ։
Խավուց (վանեցիների բարբառով), կին Մկրտչի, հիշատակված է 1452 թվականին։
Հայոց, դուստր Թումայի, եղբոր տանուտեր Մանկտավագի, որ Մցի գյուղում 1455 թվականին գնեց մի Ավետարան։
Հայոց, կին Մկրտչի՝ եղբոր Կիրակոս քահանայի, որ Ամ գյուղում 1497 թվականին ընդօրինակել տվեց Ավետարանը։


== Ծանոթագրություններ ==
Միերա

Միերա (իսպ.՝ Miera), մունիցիպալիտետ և քաղաք Իսպանիայում։ Մտնում է Կանտաբրիա պրովինցիայի մեջ՝ Կանտաբրիա ինքնավար համայնքում։ Մունիցիպալիտետը գտնվում է Տրասմերա շրջանում։ Նրա տարածքը գրավում է 33,8 կմ², իսկ բնակչությունը կազմում է 442 մարդ 2010 թվականի մարդահամարի տվյալների համաձայն։


== Դեմոգրաֆիա ==


== Հեռավորությունը Միերայից ==


== Պատկերասրահ ==

		


== Ծանոթագրություններ ==


== Արտաքին հղում ==
102 municipios
Instituto Cántabro de Estadística (չաշխատող հղում)
Զախոդսկոե

Զախոդսկոե (ռուս.՝ Заходское), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վանապագան

Վանապագան (էստ․՝ Vanatühi)՝ էստոնական դիցաբանության կերպար, որը ներկայացվում է որպես ընդերքի աստված կամ սատանա։ Այն իր էությամբ մարդակեր է։ Վանապագանը հեքիաթներից մեկում ներկայացվում է որպես Պինկ աստծո երաժշտական գործիք գողացող։ Նա նաև հանդիսանում է Սուր Տոլլի ոխերիմ թշնամին։ Վերջինս գլխատվում է Վանապագանի զորքերի կողմից պատերազմի ժամանակ։


== Տես նաև ==
Էստոնական դիցաբանություն


== Ծանոթագրություններ ==
Պիետրելչինա

Պիետրելչինա (իտալերեն՝ Pietrelcina), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 3028 մարդ, բնակչության խտությունը կազմում է 108 մարդ/կմ²։ Զբաղեցնում է 28 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բոլշայա Երբա (գյուղ, Բոգրադսկի շրջան)

Բոլշայա Երբա (ռուս.՝ Большая Ерба, խակ.՝ Улуғ Черба), գյուղ Ռուսաստանի Խակասիա հանրապետության Բոգրադսկի շրջանի կազմում։
Բնակչությունը 2004 թվականին գրանցված տվյալներով կազմում էր 917 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվոբոդնի (Տացինսկի շրջան)

Անվան այլ կիրառումների համար տե՛ս՝ Սվոբոդնի (այլ կիրառումներ)Սվոբոդնի (ռուս.՝ Свободный), գյուղ Ռուսաստանի Ռոստովի մարզի Տացինսկի շրջանում։ Մտնում է Երմակովսկի գյուղական համայնքի կազմի մեջ։
Բնակչությունը կազմում է 33 մարդ։
Դանիլա Կոզլովսկի

Դանիլա Վալերևիչ Կոզլովսկի (ռուս.՝ Данила Валерьевич Козловский, մայիսի 3, 1985(1985-05-03), Մոսկվա, ԽՍՀՄ), թատրոնի և կինոյի ռուս դերասան։


== Կենսագրություն ==
Ծնվել է 1985 թվականի մայիսի 3-ին Մոսկվայում։ Բացի նրանից՝ ընտանիքում կա ևս երկու եղբայր՝ ավագը՝ Եգորը, և կրտսերը՝ Իվանը։ Դանիլայի հայրը՝ Վալերի Իվանի Կոզլովսկին, ՌԴ մշակույթի վաստակավոր աշխատավոր է, փիլիսոփայական գիտությունների դոկտոր, ակադեմիկոս, Մոսկովյան համալսարանի գովազդի ամբիոնի, ինչպես նաև Ռուսաստանում առաջին Գովազդի բարձրագույն դպրոցի և սոցիալական գովազդի առաջին Ռուսական ուսանողական փառատոնի կազմակերպիչ։
Մանկուց զբաղվել է պարով և վոկալով։ Սաքսոֆոն և ալտ է նվագում։ 6 տարվա ընթացքում ծնողների ցանկությամբ՝ Դանիլան սովորել է Կրոնշտատդի ծովային կադետական կորպուսում և ավարտել է ուսումը 2002 թվականին։ Դերասանը կինոյում սկսել է նկարահանվել 1998 թվականին։ Նրա առաջին դերը եղել է «Հասարակ ճշմարտություններ» սերիալում։ Հենց դա էլ դարձել է որոշիչը Կոզլովսկու կյանքում հետագա մասնագիտության ընտրության հարցում։ Այդ իսկ պատճառով, կադետական կորպուսում ուսումն ավարտելուց հետո Դանիլան, հակառակվելով բոլոր տեսակ համոզումներին և ուրիշների կողմից իրեն հետ պահելուն, ընդունվում է Սանկտ Պետերբուրգի Թատերական ակադեմիա, դերասանա-ռեժիսորական կուրսը՝ Լև Դոդինի ղեկավարությամբ (բուհն ավարտել է 2007 թվականին)։ Սկսած երկրորդ կուրսից՝ դերասանը պարբերաբար նկարահանվում է ֆիլմերում։ Երբեմն մեկ տարվա ընթացքում նրան հնարավորություն է ընձեռվում նկարահանվել միանգամից 3-4 ֆիլմերում։ 2006 թվականին Դանիլա Կոզլովսկին արժանացել է ռուսական կինոքննադատության և կինոմամուլի «Սպիտակ փիղ» մրցանակին «Garpastum» կատարած դերի համար։ Այսօր (2015) Կոզլովսկին արդեն նկարահանվել է ավելի քան 20 ֆիլմերում։
Գլխավոր դերերն է խաղում Սանկտ Պետերբուրգի Փոքր դրամատիկական թատրոնում՝ Եվրոպայի թատրոնում, ինչպես նաև նկարահանվում է ֆիլմերում։
Կոզլովսկու հոլիվուդյան դեբյուտը կայացել է Մարկ Ուոթերսի «Վամպիրների ակադեմիա» (Vampire Academy) ֆիլմում, որը ստեղծվել է՝ հիմնվելով ամերիկուհի գրող Ռայչել Միդի գրքերի վրա։ Կոզլովսկին ֆիլմում խաղացել է Դմիտրի Բելիկովի դերը։
Քիրա Նայթլիի հետ նկարահանվել է Շանելի գովազդային հոլովակում։
Զբաղվում է բարեգործությամբ։


== Անձնական կյանք ==
2008 թվականի աշնանը ամուսնացել է Մոսկվայի դրամատիկական թատրոնի դերասանուհի Ուրշուլա Մագդալենա Մալկայի հետ։ 2011 թվականին ամուսնալուծվել է։ 2013 թվականի փետրվարին հայտնել է իր և Յուլիա Սնիգիրի սիրավեպի մասին։ 2015 թվականին հայտնի է դարձել Դանիլայի և դերասանուհի Օլգա Զուևայի հարաբերությունների մասին։


== Ֆիլմագրություն ==


== Ծանոթագրություններ ==


== Արտաքին հղումներ ==
Դանիլա Կոզլովսկի (անգլ.) Internet Movie Database կայքում
Դանիլա Կոզլովսկու մասին
Դանիլա Կոզլովսկի. «Ես լաց էի լինում, երբ կարդում էի «Լեգենդի» սցենարը». հարցազրույցը 7 օր կայքում
Ռամ Վիտա (22.02.2008)։ ««Փամփուշտները, բարեբախտաբար, իսկական չէին»»։ izvestia.ru։ Արխիվացված օրիգինալից 2012-03-11-ին։ Վերցված է 1 նոյեմբերի 2009 
Ազադովսկի Ռոման (02.02.2006)։ «Կրոնշտատդի ապստամբը»։ newizv.ru։ Արխիվացված օրիգինալից 2012-03-11-ին։ Վերցված է 1 նոյեմբերի 2009
Ծառ (այլ կիրառումներ)

Ծառ, կարող է վերաբերել՝

Ծառ - հայկական անուն
Ծառ - երկարակյաց բույս (սովորաբար 2 մ-ից ոչ ցածր)՝ բազմամյա փայտացող ցողուններով և արմատներով